Helen Zille - Wikipedia

# Helen Zille

### vanuit Wikipedia, die vrye ensiklopedie.

Helen Zille

Helen Zille (gebore 9 Maart 1951) is die burgemeester van Kaapstad en lid van die Demokratiese Alliansie (DA) .

In die 2006 munisipale verkiesing het die DA die grootste party in Kaapstad geword met 42% van die stemme. Helen Zille is verkies as die nuwe burgemeester met 106 stemme teenoor 103.

Sy was te vore 'n lid van die anti-apartheidbeweging genaamd Black Sash die End Conscription Campaign, en die South Africa Beyond Apartheid Project en die Kaapstad Vredeskommitee. Sy het ook getuienis ingesamel vir die Goldstone Kommissie wat pogings ondersoek het om die Wes-Kaap voor die verkiesing in 1994 te destabiliseer.

Sy het die posisie van hoof van openbare betrekkinge van die Universiteit van Kaapstad beklee. As hoof van die beheerliggaam van die Grove Primary School het sy in 1997 suksesvol 'n regeringsbeleid wat beheerliggame se magte om personeel aan te stel betwis [1].

Sy was Lid van die Uitvoerende Raad vir Onderwys in die Wes-Kaap provisiale regering en het daarna 'n DA-parlementslid geword. In die DA het sy die posisie van onder-federale voorsitter beklee en was sy die nasionale woordvoerder vir onderwys.

Sy was 'n finalis in die Suid-Afrikaanse vrou van die jaar toekenning in 2003 [2].

Sy word gesien as 'n moontlike opvolger van Tony Leon as leier van die DA wanneer 'n nuwe leier in Mei 2007 verkies word.

Ontsluit van "http://af.wikipedia.org../../../h/e/l/Helen_Zille_f7f3.html"

##### Views

- Artikel
- Bespreking
- Huidige wysiging

##### Soek

##### Ander tale

- Deutsch
- English
- Français
- Svenska